यह खिताब जीतने वाली पहली भारतीय जोड़ी; मलेशियाई जोड़ी को एक घंटे सात मिनट में 21-17, 21-18 से हराया
BWFIndonesia Open BWF 2023 Final - Satwiksairaj Rankireddy-chirag Shetty Wins Men’s Doubles Title. चिराग शेट्टी और सात्विक साईराज की भारतीय जोड़ी ने इंडोनशिया ओपन का खिताब जीत लिया है। चिराग-सात्विक की जोड़ी ने टूर्नामेंट की दूसरी सीड अरोन चिया और WY सोह की मलेशियाई जोड़ी को 21-17 और 21-18 के अंतर से हराया।
चिराग शेट्टी और सात्विक साईराज की भारतीय जोड़ी ने इंडोनेशिया ओपन का खिताब जीत लिया है। चिराग-सात्विक की जोड़ी ने टूर्नामेंट की दूसरी सीड हारून चिया और वूई यिक सोह की मलेशियाई जोड़ी को सीधे गेम में 21-17 और 21-18 के अंतर से हराया।
चिराग-सात्विक की जोड़ी BWF वर्ल्ड टूर सुपर-1000 का टाइटल जीतने वाली पहली भारतीय जोड़ी बनी है। इतना ही नहीं, यह इकलौती भारतीय जोड़ी है, जिसने BWF वर्ल्ड टूर में सुपर-100, सुपर-300,सुपर-500, सुपर-750 और सुपर-1000 चारों टाइटल जीते हैं।
दोनों पेयर में कांटे की टक्कर, भारतीय सीधे गेम में जीते 
फाइनल मुकाबले के दौरान भारतीय और मलेशियाई पेयर के बीच जबर्दस्त मुकाबला देखने को मिला। दोनों पेयर में कांटे की टक्कर दिखी। भारतीय स्टार्स ने मुकाबला सीधे गेम यानी की 2-0 से अपने नाम किया। पहले गेम में भारतीय जोड़ी ने मलेशियाई खिलाड़ियों को 21-17 से हराया। उसके बाद दूसरे गेम में जीत का स्कोर 21-18 रहा। यानी कि दोनों ही गेम में जीत हार का फासला 5 पॉइंट्स से कम का रहा है।
43 मिनट चले इस मुकाबले में मलेशियाई खिलाड़ियों ने बढ़त के साथ शुरुआत की। 7 पॉइंट्स से पिछड़ने के बाद भारतीयों ने जबर्दस्त वापसी की और स्कोर 7-7 पर लेवल हुआ। उसके बाद दोनों पेयर 9-9 पर भी बराबरी पर आए। आखिर में भारतीय पेयर ने पहला गेम 21-17 से अपने नाम करते हुए मुकाबले में 1-0 की बढ़ ली।
दूसरे गेम में दोनों ही पेयर्स के बीच जबर्दस्त कॉन्टेस्ट देखने को मिला। 6 पॉइंट्स तक स्कोर बराबर था। उसके बाद भारतीय शटलर्स ने बढ़त बनाई, जो आखिरी तक कायम रही।
9 मुकाबलों में पहली बार जीते भारतीय
इंटरनेशनल सर्किट पर भारतीय और मलेशियाई जोड़ियां 9 बार आमने-सामने हो चुकी हैं। भारतीय जोड़ी को पहली बार जीत मिली है। इससे पहले के 8 मुकाबलों में भारतीयों को पराजय झेलनी पड़ी है।
जानते है यह कितनी बड़ी अचीवमेंट है...
भारतीय पेयर ने पहली बार BWF का सुपर-1000 इवेंट जीता है। इसे ऐसे समझें...
दुनिया में बैडमिंटन चलाने वाली संस्थान BWF 3 ग्रेड के टूर्नामेंट कराती है। इनमें ग्रेड-1 में वर्ल्ड चैंपियनशिप, ओलिंपिक गेम्स और ऑल इंग्लैंड ओपन जैसे टूर्नामेंट शामिल हैं, वहीं ग्रेड-2 में वर्ल्ड टूर फाइनल्स, सुपर सीरीज शामिल हैं। सुपर सीरीज भी 5 लेवल की होती है, इसमें लेवल-1 वर्ल्ड टूर फाइनल्स, लेवल-2 में सुपर-1000, लेवल-3 में सुपर-750, लेवल-4 में सुपर-500 और लेवल-5 में सुपर-300 इवेंट्स शामिल हैं।
इसके बाद बारी आती है ग्रेड-3 टूर्नामेंट की। इनमें इंटरनेशनल चैलेंज, इंटरनेशनल सीरीज और फ्यूचर टूर जैसे इवेंट शामिल होते हैं।
किस चैंपियनशिप में कितने रेटिंग पॉइंट्स...
बैडमिंटन रैंकिंग टूर्नामेंट की ग्रेड से डिसाइड होती है। BWF वर्ल्ड रैंकिंग टूर्नामेंट में सुपर 1000, 750, 500, 300 और सुपर 100 मुकाबले होते है। रैंकिंग के हिसाब से विनर को पॉइंट मिलते हैं। जैसे सुपर 1000 मुकाबले के विनर को 12 हजार पॉइंट्स मिलते है। वहीं, सुपर 100 टूर्नामेंट जीतने वाले को 5 हजार 500 पॉइंट्स मिलते है।
सबसे ज्यादा 13 हजार पॉइंट्स वर्ल्ड चैंपियनशिप और ओलिंपिक जीतने पर मिलते है। टोटल पॉइंट्स आधार पर वर्ल्ड रैंकिंग तय होती है। विनर के अलावा फाइनलिस्ट, सेमीफाइनलिस्ट से लेकर टूर्नामेंट में हिस्सा लेने वाले शटलर्स को भी ग्रेड और पायदान के हिसाब से पॉइंट्स दिए जाते है। ग्राफिक्स में देखिए किस टूर्नामेंट में कितने रेटिंग पॉइंट्स मिलते हैं...
रैंकिंग में असर...भारतीय जोड़ी को दो पायदान का फायदा
इस जीत के बाद भी चिराग और सात्विक को BWF रैंकिंग में दो पायदान का फायदा मिल सकता है। 13 जून को जारी BWF रैंकिंग के अनुसार, चिराग और सात्विक की जोड़ी दुनिया में छठे नंबर पर है। इस पेयर के पास अभी 74651 रेटिंग पॉइंट्स हैं। इंडोनेशिया ओपन की जीत से भारतीय जोड़ी को 12000 रेटिंग पॉइंट मिलेंगे। इन पॉइंट्स को मिलाकर भारतीय जोड़ी के रेटिंग पॉइंट 86,651 हो जाएंगे।
वर्तमान में दुनिया की 5वें नंबर की चाइनीज जोड़ी के मौजूदा रेटिंग पॉइंट्स (77808) हैं। इस टूर्नामेंट के 5200 रेटिंग पॉइंट्स को जोड़ लें, तो चाइनीज के 83,008 रेटिंग पॉइंट्स हो जाएंगे।
ऐसे में वर्तमान स्थिति के अनुसार चिराग-सात्विक को दो पायदान का फायदा मिलता दिख रहा है, हालांकि रैंकिंग में अन्य टूर्नामेंट के रिजल्ट भी असर डालेंगे। अगली रैंकिंग 20 जून को जारी होगी।
इंडोनेशिया का पेयर टाॅप पर 
मेंस डबल्स रैंकिंग में सात्विक-चिराग छठे नंबर पर है। पहले नंबर पर इंडोनेशिया के फजर अलफियान और मुहम्मद रियान अर्दियांतो हैं। इन्हें सात्विक-चिराग ने क्वार्टरफाइनल में दो गेम में 21-13, 21-13 से हरा कर सेमीफाइनल में जगह बनाई थी।
पहली बार सुपर-1000 इवेंट के फाइनल में पहुंच थे सात्विक-चिराग 
चिराग और सात्विक की जोड़ी पहली बार इस प्रतियोगिता का फाइनल खेल रही थी। इस जोड़ी को सेमीफाइनल मुकाबले के शुरुआती गेम में हार का सामना करना पड़ा। पेयर पहला गेम 18-21 से हार गया। इसके बाद जोड़ी ने वापसी कर लगातार दो गेम जीते और मुकाबला अपने नाम कर लिया।
दूसरे गेम में कोरियाई जोड़े ने भारतीय जोड़ी को कड़ी टक्कर दी, लेकिन 19-21 से सात्विक-चिराग ने मैच जीत लिया। तीसरा गेम बहुत नजदीकी रहा। दोनों टीमों ने अटैकिंग गेम खेला। तीसरा गेम भी भारतीयों के पक्ष में ही गया।
पूरे मैच के दौरान, सात्विक और चिराग दोनों कोरियाई खिलाड़ियों की सर्विस को चैलेंज करने में नाकाम रहे। फाइनल में सर्विस पर ध्यान देना होगा। भारतीयों को अपने डिफेंस में आई कमी को पूरा करने की जरूरत है।
एच एस प्रणय सेमीफाइनल हारे थे 
टूर्नामेंट में मेंस सिंगल्स के सेमीफाइनल मुकाबले में शनिवार को भारत के एच एस प्रणय को एकतरफा हार का सामना करना पड़ा। उनका मुकाबला डेनमार्क के टॉप शटलर विक्टर एक्सेलसन के खिलाफ था। एक्सेलसन ने प्रणय को दो गेम में 21-15, 21-15 से हराया।